ห่วง นายกฯอังกฤษติดโควิด อาการทรุด ต้องให้ออกซิเจน หลังถูกย้ายเข้า ICU 
วิตก บอริส จอห์นสัน อาการทรุดลง จนต้องให้ออกซิเจน ในห้องไอซียู แต่ยังคงรู้สึกตัวดี หลังติดเชื้อโควิด-19 มานานกว่า 10 วัน อาการแย่ลงทำให้ต้องแอดมิตเข้าโรงพยาบาลเมื่อวันที่ 7 เมษายน สำนักข่าวต่างประเทศ และรอยเตอร์ เกาะติดอาการป่วยของนายกรัฐมนตรีบอริส จอห์นสัน แห่งอังกฤษ วัย 55 ปี หลังมีอาการป่วยทรุดลงจากโรคโควิด-19 จนต้องถูกส่งเข้ารักษาตัวในห้องผู้ป่วยหนัก ไอซียู ที่โรงพยาบาลเซนต์ โทมัส ในกรุงลอนดอน ช่วงกลางดึกเข้าสู่เช้าวันที่ 7 เมษายน ตามเวลาท้องถิ่น หลังจากนายจอห์นสันเพิ่งแอดมิต เข้าโรงพยาบาลเมื่อวันอาทิตย์ที่ 6 เมษายนก่อนหน้าไม่กี่ชั่วโมงจากการเปิดเผยของเจ้าหน้าที่ประจำสำนักนายกรัฐมนตรีอังกฤษคนหนึ่ง ระบุว่าอาการป่วยด้วยโรคโควิด19 ของนายจอห์นสันกำลังทรุดลงอย่างรวดเร็วในช่วง 24 ชั่วโมง ทำให้ต้องถูกย้ายเข้าไปรักษาในห้องไอซียู และต้องมีการให้ออกซิเจน แต่นายจอห์นสันก็ยังคงรู้สึกตัวดีทั้งนี้ นายจอห์นสัน วัย 55 ได้แอดมิตเข้ารับการรักษาตัวในโรงพยาลเซนต์ โทมัส เมื่อคืนวันอาทิตย์ หลังจากติดเชื้อโควิด19มานานกว่า 10 วัน แต่อาการป่วยทรุดลง รวมทั้งยังคงมีไข้สูง โดยนายจอห์นสันยังได้ทวีตข้อความว่า เขามีกำลังใจดี และบอกว่า แพทย์ได้แนะนำให้เขาเข้ารับการรักษาที่โรงพยาบาลเนื่องจากยังคงมีอาการป่วยจากโรคโควิด-19 และยังคงประสานงานกับทีมงานอยู่ตลอดเพื่อควบคุมการระบาดของเชื้อไวรัสและเพื่อให้ทุกคนปลอดภัยอย่างไรก็ตาม ต่อมา มีรายงานว่านายจอห์นสันได้ขอร้องให้นายโดมินิก ราบ รมว.ต่างประเทศ รักษาการในตำแหน่งนายกรัฐมนตรีแทน ขณะที่อาการป่วยของเขาทรุดหนักลงจนต้องเข้าห้องไอซียู ขณะที่ยอดสะสมผู้ติดเชื้อโควิด-19 ในสหราชอาณาจักรเพิ่มขึ้นมาอยู่ที่ 52274 ราย และเสียชีวิต 5383 ศพ
บอริส จอห์นสัน อาการทรุด จนต้องให้ออกซิเจน ในห้องไอซียู แต่ยังคงรู้สึกตัวดี หลังติดเชื้อโควิด-19 มานานกว่า 10 วัน อาการแย่ลงทำให้ต้องแอดมิตเข้าโรงพยาบาล
โควิด-19,ไวรัสโคโรน่า,ไวรัสโคโรนา,COVID-19,บอริส จอห์นสัน,นายกรัฐมนตรีอังกฤษ